ব্রজমোহন বিদ্যালয়

ব্রজমোহন বিদ্যালয় (বিএম স্কুল) বাংলাদেশের  একটি প্রাচীন ও ঐতিহ্যবাহী মাধ্যমিক স্তরের বেসরকারি শিক্ষা প্রতিষ্ঠান। ১৮৮৪ সালে ব্রজমোহন ইনস্টিটিউশন নামে প্রথম শ্রেণীর ইংরেজি উচ্চ বিদ্যালয় হিসেবে এটি প্রতিষ্ঠিত হয়। বরিশাল জিলা স্কুল-এর পরে এটি বরিশাল শহরের দ্বিতীয় প্রাচীনতম উচ্চ বিদ্যালয়। বর্তমানে এখানে তৃতীয় থেকে দশম শ্রেণীতে পাঠদান করা হয়।

এছাড়া ব্রজমোহন বিদ্যালয় প্রাঙ্গণ বরিশালের বাংলা নববর্ষ উদযাপনের কেন্দ্র ও বিদ্যালয়ের বিস্তৃত মাঠে প্রতিবছর বৈশাখী মেলা অনুষ্ঠিত হয়।

 ইতিহাস 
১৮৮৪ সালের ২৭ জুন প্রখ্যাত সমাজসেবক, রাজনীতিক ও শিক্ষানুরাগী অশ্বিনীকুমার দত্ত তার বাবা, বাবু ব্রজমোহন দত্তের নামে বরিশাল শহরে কালীবাড়ী রোড এলাকায় বিদ্যালয়টি প্রতিষ্ঠা করেন।  শুরুতে এটি ব্রজমোহন ইনস্টিটিউশন নামে পরিচিত হলেও পরবর্তীতে  ব্রজমোহন বিদ্যালয় হিসেবে এর নামকরণ করা হয়। সেসময় এটি ছিল বরিশাল সহ সমগ্র দক্ষিণাঞ্চলের অন্যতম প্রাচীন উচ্চ বিদ্যালয়।

 অবকাঠামো 
বিএম স্কুলে মূল ভবনে একটি হল রুম রয়েছে যেটি বরিশাল শহরের অন‍্যতম পুরনো হলরুম হিসেবে পরিচিত।তাছাড়া এর পাশাপাশি আরো দুটি ভবন রয়েছে।মূল ভবন দুই তলা।এবং বাকিগুলো একতলা ভবন।

 শিক্ষা কার্যক্রম 

শিক্ষার্থীদের পোশাক 
সাদা শার্ট ও নেবি ব্লু প‍্যান্ট

শিক্ষা-সহায়ক কার্যক্রম
 বার্ষিক ক্রীড়া প্রতিযোগিতা 
 বার্ষিক সাংস্কৃতিক অনুষ্ঠান
 বাংলাদেশ স্কাউটস
 বাংলাদেশ ন্যাশনাল ক্যাডেট কোর (বি,এন,সি,সি)
 বাংলাদেশ রেড ক্রিসেন্ট

 উল্লেখযোগ্য প্রাক্তন শিক্ষার্থী 
 জীবনানন্দ দাশ, প্রখ্যাত বাঙালি কবি। 
 শক্তিরঞ্জন বসু, ভারতের স্বাধীনতা সংগ্রামের এক বিপ্লবী ও সমাজসেবী।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬, পৃষ্ঠা ৬৯০, 

 আরও দেখুন 
 ব্রজমোহন বিদ্যালয়ের প্রাক্তন শিক্ষার্থী

 তথ্যসূত্র 

 বহিঃসংযোগ 
 বরিশাল শিক্ষা বোর্ডে ব্রজমোহন বিদ্যালয়

বিষয়শ্রেণী:বরিশাল জেলার বিদ্যালয়
বিষয়শ্রেণী:১৮৮৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৮৮৪-এ ব্রিটিশ ভারতে প্রতিষ্ঠিত